पाएं अपने शहर की ताज़ा ख़बरें और फ्री ई-पेपरडाउनलोड करें
रक्तदान सबसे बड़ा दान होता है। आपके द्वारा दिया गया रक्त किसी भी जरुरतमंद की जान बचा सकता है। इसलिए हमेश रक्तदान करते रहना चाहिए। रक्त देने के 24 घंटे बाद नया रक्त बन जाता है, जिससे शरीर भी स्वस्थ्य रहता है। कोरोना संक्रमण काल में रक्तदान का काफी अत्यधिक महत्व है। इस समय रक्त की काफी कमी है। इसलिए संस्था के रक्तदान में लोगों ने जो रक्तदान किया है वह काफी महत्वपूर्ण और सराहनीय है। यह बात एसडीएम प्रदीप कुमार शर्मा ने कही। शहर के रेडक्रास सोसायटी परिसर में वूमैन एजुकेशन फाउंडेशन द्वारा संस्था संस्थापक के जन्मदिन के अवसर पर रक्तदान शिविर आयोजित किया गया। शिविर में श्याम सोनी, अमरदीप औलख, कृष्णा गुर्जर, आकाश कुशवाह,हर्षवीर, रजत खारा, सहित 11 लोगोंे ने रक्तदान किया। इस दौरान अतिथि के रुप में मौजूद एसडीएम प्रदीप कुमार शर्मा ने कहा कि रक्तदान सभी दानो से बड़ कर महत्वपूर्ण है। इसलिए जीवन में हमेशा रक्तदान करते रहना चाहिए। इस दौरान रेडक्रास के सचिव दीपक भार्गव, बीएमओ डॉ. अरविंद शर्मा, रेडक्रास सोसायटी की आराधना द्ववेदी, पंकज शर्मा, हरीशंकर साहू, राजीव शिवहरे, सहित अन्य कई लोग मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn